
MOTOROS RUHÁZAT A MINDENNAPOKBAN

 A TDK dolgozat témája a manapság egyre közkedveltebb közlekedési forma, a motorozás, azon belül a női robogós ruházat.
Felmérések azt mutatják, hogy jelenleg a motoros felszerelések fő piacát a férfi igények szerint kialakított termékek képviselik. Nincs jelen, vagy csak nagyon alacsony számban létezik megfelelő védelemmel ellátott női ruházat. Mivel a női motorosok- azon belül is leginkább a robogósok- száma növekvő tendenciát mutat, egyértelműen szükség van a hölgyek számára is alkalmas öltözetre a városi közlekedésben. A tanulmány célja az öltözködési kultúra népszerűsítése mellett a motorozás biztonságának javítása is, így két piacképes, utcai ruházatnak tűnő, mégis protektorokkal felszerelt termékek tervezési-, illetve kivitelezési folyamata kerül dokumentálásra.
A prezentáció alkalmával megvalósul a mintadarabok bemutatása, melyek elkészítését a Shox Motoros Áruház támogatja.



